Diari Oficial de la Generalitat Valenciana


Sumari del DOGV 8281, del 25-04-2018 (2018/3506)

Notificació de la sentència dictada en el procediment de mesures en relació amb fills extramatrimonials contenciós número 477/2017-M.
-------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3506


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures en relació amb fills extramatrimonials contenciós número 477/2017-M. [2018/3506]  
Procediment: família, guarda, custòdia o aliments de fills menors no matrimonials, no consensuats número 477/2017.  
Lletrat de l'Administració de justícia: Jesús Larrosa Abellán.  
Part demandant: Rebeca González Jiménez.  
Part demandada: Daniel García Campillo  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanada interposada i establisc les mesures següents en interés dels menors:  
L'exercici de la pàtria potestat sobre els fills menors serà conjunt per ambdós progenitors.  
L'exercici conjunt de la pàtria potestat implica la participació d'ambdós progenitors en aquelles decisions rellevants que afecten el seu fill, especialment, en l'àmbit educatiu, sanitari, religiós i social. Per això, ambdós hauran d'intervindre necessàriament en l'elecció o canvi de centre o model educatiu o activitats extraescolars a realitzar; en l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; en la decisió sobre la realització o no d'un acte religiós o social rellevant, així com en el mode de dur-ho a terme, sense que respecte d'això tinga prioritat el progenitor amb qui es trobara el menor en el moment de ser realitzat; en el canvi de domicili, sempre que el mateix siga rellevant, en el sentit de dificultar o impedir el compliment del règim de visites vigent; i en l'autorització per a l'eixida del territori nacional.  
  
En defecte d'acord, haurà de sotmetre's la decisió a l'autoritat judicial corresponent, que promourà un expedient de jurisdicció voluntària, per desacord en l'exercici conjunt de la pàtria potestat, d'acord amb les previsions de l'article156 C.C.  
No obstant això, el progenitor que es trobe en companyia del seu fill podrà adoptar decisions respecte a ell, sense prèvia consulta a l'altre progenitor, en els casos en què existisca una situació d'urgència o es tracte de qüestions poc transcendents o rutinàries, que en el normal transcórrer de la vida amb un menor poden produir-se.  
Ambdós progenitors tenen el deure d'informar-se, mútuament, de totes les qüestions rellevants que afecten el seu fill, sempre que el coneixement d'aquestes qüestions no es puga obtindre pel progenitor que no estiga en companyia del menor en el moment en què es produïsquen (per exemple, malaltia), cosa que no succeeix en el cas de qüestions escolars, extraescolars o mèdiques ordinàries, entre altres, perquè els i les professionals que s'ocupen dels menors tenen l'obligació de subministrar, tant al pare com a la mare, qualsevol informació que els sol·liciten sobre el seu fill, per ser ambdós titulars de la pàtria potestat.  
  
S'atribueix a la mare la guarda i custòdia dels menors.  
No s'estableix règim de visites a favor del pare.  
S'assenyala la quantitat de 200 - mensuals, en concepte d'aliments en favor de cada fill (400 - en total), quantitat que el pare ingressarà els primers 5 primers dies de cada mes en el compte que designe de la mare, que s'actualitzarà anualment d'acord amb les variacions de l'Índex de Preus de Consum, i cada progenitor haurà d'abonar el 50 % de les despeses extraordinàries que puguen ocasionar els fills, en els termes expressats en el fonament sisé. La primera pensió a abonar serà la corresponent a març de 2017, per ser la data d'interposició de la demanda.  
  
No s'aprecien motius per a imposar les costes processals a cap dels litigants.  
Notifiqueu l'anterior resolució a les parts i feu-los saber que és susceptible de recurs d'apel·lació. El recurs haurà d'interposar-se per escrit en el termini de 20 dies hàbils, comptats des de l??endemà de la notificació. Cal la prèvia consignació de 50 euros, en el compte de consignacions i dipòsits d'aquest Jutjat, sense el requisit del qual no s'admetrà a tràmit el recurs (disposició addicional 15a de la Llei Orgànica del Poder judicial, modificada per la Llei orgànica 1/2009 de 03.11.2009).  
  
Així, aquesta és la meua sentència, que pronuncie, mane i firme.»  
  
Publicació: l'anterior sentència ha estat donada i publicada en el mode previst en l'article 212 de la Llei d'enjudiciament civil. En done fe.  
Atés que es desconeix l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha acordat publicar aquest edicte en el DOGV per a portar a efecte la diligència de notificació.  
  
  
Elx, 4 d'abril de 2018.- El lletrat de l'Administració de justícia: Jesús Larrosa Abellán.